section_heading: Povijest sastava
paragraph_text: Drugi album pod nazivom Uspavanka za Zoroa objavljuju 1989. godine. Producent je bio Ted Hayton (surađivao s grupama: Art Of Noise, Stranglers, Berlin, Paul Young...). Snimio je i dvije skladbe za englesko tržište kako bi pokušao pridobiti tamošnje izdavače, ali nažalost to mu nije pošlo za rukom. Drugi album donio je nove hitove poput "Baum Bam Bam" i "Baš kao nekad". Također, našla se i još jedna cover skladba Bryana Ferrya, "Let's Stick Together", prevedena kao "Krenite s nama".